প্রতিদিন খুন, ধর্ষণ, অবিচার বেড়েই চলছে, তার কোনোটিরই বিচার করা হচ্ছে না। জনগণের সম্পদ লুটে খাচ্ছে দুর্নীতিবাজ কর্তৃপক্ষ। বিদেশে পাচার হচ্ছে জনগণের কষ্টার্জিত অর্থ। এসব থেকে জনগণের চোখ ফিরিয়ে রাখতেই মানুষের ধর্মীয় অনুভূতিকে পূঁজি করে ধর্মকে রাজনৈতিকভাবে আত্মরক্ষার ঢাল হিসাবে ব্যবহার করছে সরকার। ধর্মকে রাজনীতির হাতিয়ার হিসেবে ব্যবহার করা হচ্ছে। জনগণকে প্রতারণা করে অপশাসন আড়াল করতে ধর্মের এই ব্যবহার একইসাথে রাজনীতি ও ধর্ম- দুটিকেই কলুষিত করছে।